CELEX: 62010CN0013
Language: et
Date: 2010-01-11 00:00:00
Title: Kohtuasi C-13/10: Eelotsusetaotlus, mille esitas Rechtbank van eerste aanleg te Brussel (Belgia) 11. jaanuaril 2010 — Knubben Dak- en Leidekkersbedrijf BV versus Belgische Staat (Belgia riik)

27.3.2010   
            
            
               ET
            
            
               Euroopa Liidu Teataja
            
            
               C 80/14
            
         Eelotsusetaotlus, mille esitas Rechtbank van eerste aanleg te Brussel (Belgia) 11. jaanuaril 2010 — Knubben Dak- en Leidekkersbedrijf BV versus Belgische Staat (Belgia riik)
   (Kohtuasi C-13/10)
   2010/C 80/25
   Kohtumenetluse keel: hollandi
   
      Eelotsusetaotluse esitanud kohus
   
   Rechtbank van eerste aanleg te Brussel
   
      Põhikohtuasja pooled
   
   
      Kaebuse esitaja: Knubben Dak- en Leidekkersbedrijf BV
   
      Vastustaja: Belgische Staat (Belgia riik)
   
      Eelotsuse küsimused
   
   
               1.
            
            
               Kas ühenduse õigusega, eeskätt Euroopa Liidu toimimise lepingu artiklis 56 (endine EÜ asutamislepingu artikkel 49) sätestatud teenuste osutamise vabadusega on vastuolus selline õigusnorm nagu sisaldub 20. juuli 1970. aasta kuninga määruse nr 20 artiklites 1 ja 1bis, mille kohaselt saab vähendatud käibemaksumäära kohaldada ehitusteenustele vaid siis, kui teenuse osutaja on Belgias 1992. aasta tulumaksuseadustiku artiklite 400 ja 401 kohaselt registreeritud ettevõtja?
            
         
               2.
            
            
               Kas ühenduse õigusega, eeskätt Euroopa Liidu toimimise lepingu artiklis 56 (endine EÜ asutamislepingu artikkel 49) sätestatud teenuse osutamise vabadusega on vastuolus selline õigusnorm nagu sisaldub 1992. aasta tulumaksuseadustiku artiklites 400 ja 401 ja 26. detsembri 1998. aasta kuninga määruses, mille kohaselt kehtib Belgias ettevõtjana registreerimise kohustus piiramatult ja ühetaoliselt Belgias asutatud teenuseosutajale ja mõnes teises Euroopa Liidu liikmesriigis asutatud teenuseosutajale?